HR
27.3.2023.
Službeni list Europske unije
C 112/31
Presuda Općeg suda od 8. veljače 2023. – Carpatair/Komisija (Predmet T-522/20) (1) („Državne potpore – Sektor zračnog prijevoza – Mjere koje je Rumunjska provela u korist zračne luke u Temišvaru – Mjere koje je zračna luka u Temišvaru provela u korist Wizz Aira i zračnih prijevoznika korisnika te zračne luke – Odluka kojom se djelomično utvrđuje nepostojanje državne potpore u korist zračne luke u Temišvaru i zračnih prijevoznika korisnikâ te zračne luke – Naknade zračnih luka – Tužba za poništenje – Regulatorni akt – Osobni utjecaj – Bitan utjecaj na konkurentski položaj – Izravan utjecaj – Pravni interes – Dopuštenost – Članak 107. stavak 1.
UFEU-a – Selektivnost – Prednost – Kriterij privatnog subjekta”) (2023/C 112/39) Jezik postupka: engleski Stranke Tužitelj: Carpatair SA (Timişoara, Rumunjska) (zastupnici: J. Rivas Andrés i A. Manzaneque Valverde, odvjetnici)
Tuženik: Europska komisija (zastupnici: F. Tomat i C. Georgieva, agenti)
Intervenijenti u potporu tuženiku: Wizz Air Hungary Légiközlekedési Zrt.
(Wizz Air Hungary Zrt.)
(Budimpešta, Mađarska) (zastupnici: E. Vahida, S. Rating i I.-G. Metaxas-Maranghidis, odvjetnici), Societăţii Naţionale „Aeroportul Internaţional Timişoara – Traian Vuia” SA (AITTV) (Ghiroda, Rumunjska) (zastupnici: V. Power i R. Hourihan, solicitors)
Predmet Tužbom na temelju članka 263.
UFEU-a, tužitelj zahtijeva poništenje Odluke Komisije (EU) 2021/1428 od 24. veljače 2020.
o državnoj potpori SA.31662 – C/2011 (ex NN/2011) koju je provela Rumunjska za Međunarodnu zračnu luku Temišvar – Wizz Air (SL 2021., L 308, str.
1.) u dijelu u kojem se zaključuje da određene mjere ne čine državne potpore u smislu članka 107. stavka 1.
UFEU-a.
Izreka 1.
Poništava se članak 2.
Odluke (EU) 2021/1428 od 24. veljače 2020.
o državnoj potpori SA.31662 – C/2011 (ex NN/2011) koju je provela Rumunjska za Međunarodnu zračnu luku Temišvar – Wizz Air u dijelu u kojem se zaključuje da naknade zračnih luka objavljene u Zborniku zrakoplovnih informacija iz 2010. i ugovori sklopljeni između Societăţii Naţionale „Aeroportul Internaţional Timişoara – Traian Vuia” SA (AITTV) i društva Wizz Air Hungary Légiközlekedési Zrt.
(Wizz Air Hungary Zrt.) u 2008. godini (uključujući ugovore o izmjenama iz 2010.) ne čine državne potpore.
2.
Europska komisija snosit će vlastite troškove i troškove društva Carpatair SA.
3.
Wizz Air Hungary i AITTV snosit će svoje troškove.
(1)
SL C 378, 9. 11.
2020.